Συντεταγμένες: 53°16′56.82″N 69°23′48.91″E﻿ / ﻿53.2824500°N 69.3969194°E﻿ / 53.2824500; 69.3969194

Το **Κοκσετάου**(καζακικά: **Көкшетау** / **Kökşetaw**/**كٶكشەتاۋ**‎), παλαιότερα γνωστή ως *Κοκτσετάφ*(ρωσικά: *Кокчетав*‎ μέχρι το 1993) είναι το διοικητικό κέντρο της περιφέρειας Ακμόλα, στο βόρειο Καζακστάν. Ο δήμαρχος είναι ο Ζαρκίν Ζουμαγκούλοφ. Πληθυσμός: 135.106 (απογραφή 2009) 123.389 (απογραφή 1999).

Γεωγραφία
---------

Το Κοκσετάου απέχει 300 χιλιόμετρα (185 μίλια.) βορειοδυτικά από την Νουρ-Σουλτάν. Είναι γνωστή για τα εθνικά πάρκα της και μέρη όπως του Μπουραμπάι και το Κοκσατάου. Βρίσκεται δίπλα από την ακτή της λίμνης Κόπα.

Κλίμα
-----

Το Κοκσετάου βρίσκεται στην ακραία ηπειρωτική κλιματική ζώνη (Κλιματική ταξινόμιση Κέππεν *Dfb*), με μακρούς κρύους χειμώνες και ζεστά καλοκαίρια. Η μέση θερμοκρασία Ιανουαρίου είναι -15,3 Κελσίου (4.5 Φαρενάιτ) ενώ του Ιουλίου 20.2 Κελσίου, 68.4 Φαρενάιτ. Η ετήσια βροχόπτωση είναι 313 χιλιοστά. 

| Κλιματικά δεδομένα Κοκσετάου |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μηνιαία °C (°F) | −15.3 | −15.1 | −7.4 | 4.0 | 12.2 | 18.4 | 20.2 | 16.8 | 11.3 | 2.5 | −6.1 | −11.8 | 2,48 |
| Υετός mm (ίντσες) | 12,8 | 11,3 | 10,5 | 17,9 | 32,7 | 40,2 | 68,5 | 43,6 | 24,8 | 22,8 | 15,7 | 11,7 | 312,5 |
| Μέσες ημέρες βροχόπτωσης | 3.7 | 3.4 | 3.0 | 4.2 | 6.5 | 6.5 | 8.5 | 7.3 | 5.5 | 6.2 | 4.3 | 3.3 | 62,4 |
| Μέσες μηνιαίες ώρες ηλιοφάνειας | 89.0 | 127.0 | 196.0 | 227.0 | 277.0 | 306.0 | 313.0 | 250.0 | 190.0 | 118.0 | 88.0 | 75.0 | 2.256 |
| *Πηγή: NOAA (1961-1990)* |

Ιστορία
-------

Ιδρύθηκε το 1824 από τον ρωσικό στρατό ως φυλάκιο. Το όνομα είναι καζακικής προέλευσης που σημαίνει ''ένα μπλε-καπνιστό βουνό''. Το 1868 έγινε κέντρο επαρχίας του γκουμπέρνιγια του Όμσκ, στην Ρωσική Αυτοκρατορία.
Το 1944 έγινε το διοικητικό κέντρο της νεοϊδρυθέντας περιφέρειας Κοκτσετάφσκαγια. Το 1997, στο πλαίσιο καταργήσεων περιφερειών στο Καζακστάν, καταργήθηκε η περιφέρεια Κοκσετάου. Το 1999, μετά από διοικητικές αλλαγές στις περιφέρειες Ακμόλα και Βόρειου Καζακστάν, έγινε πρωτεύουσα της περιφέρειας Ακμόλα. 

Στα τέλη της δεκαετίας του 1930 έγινε η πολωνική επιχείρηση του Εν-Κα-Βε-Ντε, με θύματα πολίτες της ΕΣΣΔ πολωνικής καταγωγής, όπως επίσης με τους Γερμανούς της Καζακικής ΣΣΔ, από το 1939 Πολωνοί εκτοπίστηκαν μαζικά στην περιοχή, και το Κοκσετάφ έγινε το κέντρο της πολωνικής κοινότητας στο Καζακστάν.

Βιομηχανία
----------

Μετά την κατάρρευση της ΕΣΣΔ, οι περισσότερες βιομηχανίες και εργοστάσια σταμάτησαν τις εργασίες τους για πάντα. Σήμερα υπάρχουν εργοστάσια, κυρίως μύλοι σιτηρών και μερική γαλακτοκομική παραγωγή. Βόρεια του Κοκσετάου υπάρχει παραγωγή χρυσού.

Μεταφορών
---------

Το Κοκσετάου έχει ένα πρόσφατα ανακαινισμένο αεροδρόμιο. Μέχρι τον Ιούνιο 2016 είχε μόνο για πτήσεις εσωτερικού. Η πόλη είναι τυχερή καθώς υπάρχει σιδηρόδρομος προς όλες τις κατευθύνσεις. Ακόμη, υπάρχει οδός προς την Αστάνα. Αυτό το ταξίδι διαρκεί τρεις ώρες.

Αδελφοποιημένες πόλεις
----------------------

* Γουοκίσα (Ηνωμένες Πολιτείες, πολιτεία Ουισκόνσιν), από το 1989

Παραπομπές
----------

1. ↑  «Kokshetay Climate Normals 1961-1990». National Oceanic and Atmospheric Administration. Ανακτήθηκε στις 10 Ιανουαρίου 2013.
2. ↑  Kate Brown, *A Biography of No Place: From Ethnic Borderland to Soviet Heartland* (Harvard University Press, 2004: ISBN 0-674-01168-6), pp. 173-74.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κοκσετάου** |

* www.akmo.kz
* Ταξιδιωτικός οδηγός για το θέμα Kokshetau από τα Βικιταξίδια

### Φωτογραφίες και βίντεο

* 360° QTVR fullscreen πανοράματα της Κοκσετάου

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157297096
* LCCN: n2001119711
* GND: 10357662-9
* BNF: cb16994614q (data)

 |

 |